**PRILOG IX**

**POJAŠNJENJE KRITERIJA ODABIRA PROJEKATA ZA**

**TIP OPERACIJE 2.2.1. „ULAGANJE U POKRETANJE, POBOLJŠANJE ILI PROŠIRENJE LOKALNIH TEMELJNIH USLUGA ZA RURALNO STANOVNIŠTVO, UKLJUČUJUĆI SLOBODNO VRIJEME I KULTURNE AKTIVNOSTI TE POVEZANU INFRASTRUKTURU“**

**Kriteriji odabira sastoji se iz Kriterija bodovanja projekata (Tablica 1.) koji su definirani na način da doprinose ostvarenju ciljeva i prioriteta iz Lokalne razvojne strategije LAG-a Vuka-Dunav i njezin su sastavni dio.**

**Tablica 1. Kriteriji bodovanja projekata**

|  |  |  |
| --- | --- | --- |
| **KRITERIJI ODABIRA** | | |
| **Broj** | **Naziv kriterija** | **Bodovi** |
| 1. | **Usklađenost projekta s Programom ruralnog razvoja RH i LRS LAG-a Vuka-Dunav** | **Max. 15** |
|  | Projekt je u skladu s Programom ruralnog razvoja i s LRS LAG-a Vuka - Dunav | 15 |
| 2. | **Doprinos zapošljavanju** | **Max. 5** |
|  | Otvaranje minimalno jednog radnog mjesta | 5 |
| 3. | **Zaštita okoliša i ublažavanje klimatskih promjena** | **Max. 5** |
|  | Ulaganje doprinosi promicanju učinkovitosti resursa te zaštiti okoliša, ublažavanju klimatskih promjena i energetskoj učinkovitosti | 5 |
| 4. | **Ulaganje se obavlja u području jednog od sektora** | **Max. 5** |
|  | Sektori voća, povrća, ljekovitog bilja, stočarstva | 5 |
| 5. | **Eko - proizvodnja** | **Max. 5** |
|  | Prijelaz na eko-proizvodnju ili postojeći eko-proizvođač | 5 |
| 6. | **Inovativnost** | **Max. 5** |
|  | Kroz ulaganje se razvijaju novi sadržaji/proizvodi/usluge | 5 |
| 7. | **Razvoj usluga za različite skupine korisnika** | **Max. 5** |
|  | Razvijeni dodatni sadržaj namijenjen je djeci i/ili starijoj populaciji | 5 |
|  | Razvijeni dodatni sadržaj namijenjen je osim lokalnog stanovništvu i turistima i posjetiteljima | 5 |
| 8. | **Opća kvaliteta prijave** | **Max. 5** |
|  | Je li projekt opravdan i izvediv? Je li izrađena studija (pred)izvodljivosti? Jesu li aktivnosti pravilno prikazane u troškovniku i je li traženi iznos financiranja opravdan? Jesu li ljudski resursi prijavitelja dostatni za provedbu projekta? | 5 |
| **MAKSIMALAN BROJ BODOVA:** | | **50** |
| **PRAG PROLAZNOSTI:** | | **25** |

**POJAŠNJENJE KRITERIJA BODOVANJA PROJEKATA:**

**Kriterij 1: Usklađenost projekta s Programom ruralnog razvoja RH i LRS LAG-a Vuka – Dunav**

Da bi korisnik bio prihvatljiv po navedenom kriteriju bodovanja, projekt mora biti u skladu s Programom ruralnog razvoja i s LRS LAG-a Vuka-Dunav.

Kako bi bio **prihvatljiv**, nositelj projekta **mora** biti jedan od sljedećih organizacijskih oblika:

* jedinica lokalne samouprave
* trgovačko društvo u većinskom vlasništvu jedinica lokalne samouprave
* javna ustanova neprofitnog karaktera u kojoj su osnivači jedinice lokalne samouprave osim javnih vatrogasnih postrojbi, lokalnih i regionalnih razvojnih agencija, škola
* udruga koja se bavi humanitarnim i društvenim djelatnostima od posebnog interesa za lokalno stanovništvo i čije su djelatnosti u skladu s ciljnim skupinama i klasifikacijom djelatnosti udruga, povezana s prihvatljivim ulaganjem (isključujući lokalne akcijske grupe, zajednice udruga, zaklade, fundacije)
* vjerska zajednica koja ima organizacijski oblik na lokalnom nivou i koja se bavi humanitarnim i društvenim djelatnostima od posebnog interesa za lokalno stanovništvo i
* lokalna akcijska grupa koja je odabrana unutar Programa.

Kako bi bio **prihvatljiv**, **projekt mora** ispunjavati sljedeće uvjete:

1. biti usklađen s ciljevima i zadacima navedenim u LRS
2. provoditi se na području LAG obuhvata
3. imati suglasnost svih predstavničkih tijela jedinice lokalne samouprave na čijem se području projekt provodi koja sadrži „Opis projekta“ sa ključnim informacijama o projektu. Prilog uz suglasnost predstavničkog tijela jedinice lokalne samouprave za provedbu ulaganja mora biti izrađen u skladu s predloškom iz Priloga III. ovog Natječaja. Izrađeni i popunjeni predložak mora biti sastavni dio akta predstavničkog tijela jedinice lokalne samouprave o suglasnosti za provedbu ulaganja
4. biti u skladu s lokalnom razvojnom strategijom lokalne akcijske grupe i prostornim planom jedinice lokalne samouprave na čijem se području projekt provodi
5. ne smije imati značajan negativni utjecaj na okoliš i/ili ciljeve očuvanja i cjelovitost područja ekološke mreže, odnosno ako je to propisano od strane nadležnog tijela predviđene su korektivne mjere
6. mora imati svu potrebnu dokumentaciju u skladu s propisima kojima se uređuje gradnja, ako je primjenjivo, a građevinska dozvola ili drugi akt kojim se odobrava građenje mora glasiti na nositelja projekta
7. građenje (izgradnja i/ili rekonstrukcija) i/ili opremanje projekta iz poglavlja 3.1 ovoga natječaja je prihvatljivo u naseljima s najviše 5.000 stanovnika na području jedne jedinice lokalne samouprave unutar LAG obuhvata (za utvrđivanje broja stanovnika naselja koristit će se podaci o broju stanovnika Državnog zavoda za statistiku u skladu sa zadnjim važećim popisom stanovništva, odnosno drugi relevantni akti predstavničkih tijela jedinica lokalne samouprave o naseljima koja ulaze u sastav pojedine općine, odnosno grada u slučaju da je došlo do spajanja/razdvajanja/ ukidanja naselja unutar iste jedinice lokalne samouprave)
8. provedba aktivnosti vezanih za ulaganje ne smije započeti prije podnošenja prijave projekta osim pripremnih aktivnosti (pripremne aktivnosti uključuju nastale opće troškove navedenih u Listi prihvatljivih troškova u Prilogu II. Natječaja, stjecanje vlasništva nad nekretninom na kojoj će se obavljati investicija, ishođenje građevinske i drugih dozvola i s njima povezane aktivnosti do trenutka prijave početka građenja)
9. aktivnosti građenja vezane uz projekt mogu započeti prije podnošenja prijave projekta, ali pod uvjetom da u trenutku podnošenja prijave projekta vrijednost započetih aktivnosti građenja ne prelazi 10% ukupne vrijednosti građenja vezanog uz projekt, no takvi troškovi nisu prihvatljivi, odnosno ulaganje u završetak građenja nije prihvatljivo
10. fazno građenje je prihvatljivo samo ako su prilikom podnošenja prijave projekta prijavljene sve faze projekta te ako sve faze kumulativno ispunjavaju uvjete o prihvatljivosti projekta iz ovog Natječaja
11. unutar jedne prijave projekta prihvatljivo je građenje (izgradnja ili rekonstrukcija) i/ili opremanje jednog projekta iz poglavlja 3.1 ovog Natječaja, osim u slučajevima iz poglavlja 3.1 točke 19. i 20. kada je prijavljen projekt izgradnje/rekonstrukcije/opremanja jedne građevine u sklopu jednog Glavnog projekta te sadrži kombinaciju najmanje dvije od sljedećih vrsta projekata: vatrogasni dom i spremište, društveni dom/kulturni centar, turističko informativni centar, dječji vrtići ili kombinaciju najmanje dvije od sljedećih vrsta projekata: biciklistička staza (koja nije sastavni dio ceste), tematski put i park, javna zelena površina (park i slično), pješačka staza, pješačka zona, javna prometna površina (trg, pothodnik, nadvožnjak, javne stube i prolaz koji nisu sastavni dio ceste)
12. projekt mora biti namijenjen javnoj upotrebi/korištenju i javno dostupan različitim pojedincima i interesnim skupinama
13. nositelj projekta mora biti vlasnik građevine ili isti mora dokazati pravni interes. Pravni interes u slučaju ulaganja u izgradnju ili rekonstrukciju građevina iz poglavlja 3.1 ovog Natječaja podrazumijeva da ako nositelj projekta nije vlasnik zemljišta/postojeće građevine, nositelj projekta mora imati Ugovor o osnivanju prava građenja sklopljen s vlasnikom zemljišta/postojeće građevine na rok od najmanje 10 godina, računajući od datuma podnošenja prijave projekta. Pravni interes u slučaju ulaganja isključivo u opremanje građevina iz poglavlja 3.1 ovog Natječaja podrazumijeva da ako nositelj projekta nije vlasnik građevine lokacije ulaganja, nositelj projekta mora imati Ugovor o najmu te građevine sklopljen s vlasnikom građevine na rok od najmanje 10 godina, računajući od datuma podnošenja prijave projekta
14. građevina koja je predmet rekonstrukcije i/ili opremanja mora biti postojeća u skladu s propisima kojima se uređuje gradnja
15. ako se utvrdi da projekt u razdoblju od 5 (pet) godina nakon završetka projekta ostvaruje neto prihod, nositelju projekta će se umanjiti iznos potpore u skladu s odredbama propisanim ovim Natječajem
16. ostvariti minimalan broj bodova prema kriterijima odabira (prag prolaznosti) iz poglavlja 3.4 ovog Natječaja.

**Kriterij 2: Doprinos zapošljavanju**

Na temelju podataka iz Obrasca A – Prijavnog obrasca, boduje se doprinos projekta novome zapošljavanju. Jednim radnim mjestom smatra se jedna novo zaposlena osoba prema godišnjim satima rada (dakle, jedan zaposlenik na puno radno vrijeme ili više osoba čiji zbroj radnih sati na godišnjoj razini čini jednog zaposlenika).

Stvaranje novih radnih mjesta mora nastati kod samog korisnika ako će korisnik upravljati realiziranim projektom ili kod druge pravne osobe koja će upravljati realiziranim projektom, ali stvaranje novih radnih mjesta mora biti izravan rezultat provedbe projekta.

POJAŠNJENJE: U svrhu ostvarivanja bodova po ovom kriteriju korisnik mora dokazati da će projektom (prijavljenim ulaganjem) biti novostvoreno jedno radno mjesto. Bodovi se dodjeljuju na temelju podataka koje korisnik navodi u Obrascu A – Prijavni obrazac. Korisnik na temelju ovoga kriterija može ostvariti 5 bodova.

**Kriterij 3: Zaštita okoliša i ublažavanje klimatskih promjena**

Da bi korisnik ostvario bodove po navedenom kriteriju, aktivnosti prikazane u planu nabave moraju se odnositi i na obnovljive izvore i/ili uštedu energije. Najmanje 10% a najviše 30% aktivnosti prikazanih u planu nabave moraju se odnositi na obnovljive izvore i/ili uštedu energije kako bi se mogli dodijeliti bodovi prema navedenom kriteriju.

Pod obnovljivim izvorima energije za ovaj natječaj podrazumijevaju se:

- kupnja i/ili ugradnja solarnih sustava isključivo na građevine (objekte) koji su predmet ovoga ulaganja;

- kupnja i/ili ugradnja solarnih sustava za potrebe rada objekata / opreme koji su predmet ovog ulaganja. Ukoliko je u planu nabave navedena aktivnost kupnje i/ili ugradnje samo solarnog sustava, vrijednost navedenog se uzima za izračun uvjeta *„Najmanje 10% a najviše 30% aktivnosti prikazanih u planu nabave moraju se odnositi na obnovljive izvore i/ili uštedu energije“.*

- kupnja i/ili ugradnja dizalica topline isključivo za građevine (objekte) koje su predmet ovog ulaganja;

- kupnja i/ili ugradnja sustava za grijanje na biomasu za potrebe grijanja građevina (objekata) koje su predmet ovoga ulaganja;

Pod uštedom energije za ovaj natječaj se podrazumijeva kupnja i po potrebi ugradnja **isključivo nove opreme.**

Kada je u Planu nabave, predviđena aktivnost nabava nove opreme, čija vrijednost je ispod 10%, a iznad 30% aktivnosti prikazanih u planu nabave, korisnik tada ne može ostvariti bodove po navedenom kriteriju odabira br.3. .

Ukoliko je u planu nabave naznačena kupnja više komada nove opreme, za izračun uvjeta *„Najmanje 10% a najviše 30% aktivnosti prikazanih u planu nabave moraju se odnositi na obnovljive izvore i/ili uštedu energije“,* uzimaju se vrijednosti sve navedene nove opreme.

**Kriterij 4: Ulaganje se obavlja u području jednog sektora**

Sektori: voća, povrća, ljekovitog bilja, stočarstva

Da bi korisnik ostvario bodove po ovom kriteriju ukupan zbroj vrijednosti ekonomske veličine prioritetnih sektora mora iznositi minimalno 50 % ukupne vrijednosti gospodarstva iskazane u SO potvrdi.

**Kriterij 5: Eko-proizvodnja**

Da bi korisnik ostvario 5 bodova po navedenom kriteriju, prijavitelj mora biti:

1. Registriran kao ekološki proizvođač i/ili,
2. u prijelaznom razdoblju za ekološku proizvodnju i/ili
3. u trenutku podnošenja Zahtjeva za isplatu zadnje/konačne rate korisnik mora biti evidentiran u nadležnom Upisniku ekoloških proizvođača.

Korisnici registrirani kao ekološki proizvođači i korisnici u prijelaznom razdoblju prilikom prijave na natječaj obavezni su priložiti dokaz evidencije u nadležni Upisnik ekoloških proizvođača kao ekološki proizvođači ili korisnici u prijelaznom razdoblju.

**Kriterij 6: Inovativnost**

Na temelju kriterija Inovativnosti korisnik može ostvariti maksimalno 5 bodova.

Da bi korisnik ostvario bodove po kriteriju Inovativnost potrebno je dostaviti dokumentaciju kojom se dokazuje da se projektom uvodi novi/inovativni pristup tj. proizvod/tehničko tehnološki proces, tj. novo inovativno rješenje.

To može biti:

- Dokaz o priznanju patenta izdan od nadležne institucije i/ili

- Dokaz o nagradi na sajmovima inovacija (domaćim i stranim) i/ili

- Dokaz o zaštićenom intelektualnom vlasništvu izdan od nadležne institucije.

Priznati patent/nagrade/zaštićeno intelektualno vlasništvo mora se odnositi na pristup, tj. proizvod i/ili tehničko-tehnološki proces koji je predmet projekta (ulaganja) prijavljenog u projektnoj prijavi.

U projektnoj prijavi potrebno je navesti koji je to inovativni pristup, tj. proizvod/tehničko tehnološki proces te obrazložiti na koji način je isti inovativan i povezan s projektom (ulaganjem) prijavljenim u projektnoj prijavi.

Uvođenje novog/unaprijeđenog tehničko-tehnološkog procesa predstavljaju aktivnosti kojima se postojeći tehnološki proces automatizira, informatizira (čime **se isključuje** kupnja osobnih računala i printera za redovito poslovanje te računalnih programa namijenjenih svakodnevnom uredskom poslovanju) ili unapređuje na način da utječe na povećanu produktivnost, smanjenje utroška energije, očuvanje okoliša, ukupan prinos ili prirast i sl.

Kupnja mehanizacije i/ili gospodarskih vozila ni u kom slučaju **ne može** se smatrati unapređenjem tehničko-tehnološkog procesa.

Ukoliko je u projektnoj prijavi navedeno kako će se projektnim aktivnostima ostvariti jedno ili više inovativnih rješenja korisnik može ostvariti maksimalna 5 boda. Za ostvarenje bodova iz kriterija Inovativnost mora dostaviti za navedeno inovativno rješenje jedan od prethodno navedenih dokaza.

Ukoliko u projektnoj prijavi nije navedeno kako će provedba projektnih aktivnosti rezultirati inovativnim rješenjem ili rješenjima, odnosno ukoliko je u projektnoj prijavi navedeno kako neće rezultirati inovativnim rješenjem ili rješenjima korisnik dobiva 0 bodova.

**Kriterij 7: Razvoj usluga za različite skupine korisnika**

Prijavitelj po ovom kriteriju može ostvariti 5 bodova ukoliko će se, tijekom prijavljivanja na natječaj, u njegovom mjestu ulaganja razviti dodatni sadržaj za ciljane skupine korisnika navedene u tablici kriterija bodovanja projekata.

**Kriterij 8: Opća kvaliteta prijave**

Kako bi prijavitelj ostvario 5 bodova po ovom kriteriju, potrebno je prikazati u prijavi kako je prijavljeni projekt opravdan i izvediv, priložiti studiju (pred)izvodljivosti (ukoliko je primjenjivo), pravilno prikazati aktivnosti u troškovnicima projekta, opravdati traženi iznos financiranja, te dokazati da su ljudski resursi prijavitelja dostatni za provedbu projekta.